એકાદ વર્ષ બાદ મેં મુંબઈની કંપનીમાંથી પાર્ટનરશીપ પાછી ખેંચી લીધી, અને એના નફામાંથી તેમજ ગુજરાતમાં વેચેલી કંપનીના પૈસામાંથી મારી એક કંપનીની શરૂઆત કરી. અને આ કંપનીમાં અંબરને મેં એઝ અ બ્રાન્સ હેડ મેનેજરની પોસ્ટ પર રાખેલ. હવે હું અંબરની વધુ નજીક આવતો જતો હતો, એ મને એના પિતાના સ્થાને માનતો હતો. એક સાંજે મેં એને મારા ઘરે ડીનર માટે આમંત્રણ આપ્યું હતું, એ સાંજે ડીનર બાદ ડ્રીંક લેતા લેતા અંબર ઈમોશનલ થઇ ગયેલ, અને મને તમાર બે વચ્ચે બનાવ અંગે કહેલ ! નવાઈની વાત તો એ હતી કે જે વ્યક્તિના જીવનમાં આટલો ખાલીપો અને હતાશા ભરાઈ આવેલ એ વ્યક્તિએ ક્યારેય એના કામ પર એની લગીરેય અસર થવા દીધેલ ન હતી. મને અંબરની એક વાત દિલ સુધી સ્પર્શી ગયેલ. અને હું ત્યારે જ અંબરને તારી પાસે પાછો મોકલી આપવા માંગતો હતો, પણ મારી અંદર રહેલ સ્વાર્થી બીઝનેસમેન મને તેમ કરતા રોકી રહેલ હતો. અંબર જેવો કુશળ અને વિશ્વાસુ મને બીજો કોઈ મળવાનો ન હતો, અને આખરે મારા પ્રેમભાવ પર સ્વાર્થી વૃત્તિની જીત થઇ. અંબરની એકલતાથી હું પણ અંદરથી કોરાતો હતો, પણ સ્વાર્થ સામે મજબુર હતો.